GST নিয়ে কেন্দ্রীয় সরকারের কোনও কৃতিত্ব নেই, পুজো উদ্বোধনে গিয়ে বললেন মমতা

কলকাতা: জিএসটিতে (GST) কেন্দ্রীয় সরকারের কোনও কৃতিত্ব নেই, জিএসটি কৃতিত্ব রাজ্যেরই। পুজো উদ্বোধনে গিয়ে ফের একবার মোদি সরকারকে তোপ মমতা বন্দ্যোপাধ্যায়ের (Mamata Banerjee)। সোমবার বিকেলে প্রথমে খিদিরপুর ২৫ পল্লী পুজো মণ্ডপের উদ্বোধন করলেন মুখ্যমন্ত্রী। পুজো উদ্বোধনের মাঝেই জিএসটি রেট নিয়ে নিজের প্রতিক্রিয়া দেন মুখ্যমন্ত্রী। তাঁর দাবি, তিনিই প্রথম স্বাস্থ্য বিমার উপর থেকে GST তুলে নেওয়ার আর্জি জানিয়ে চিঠি দিয়েছিলেন কেন্দ্রকে। ফলে বাংলার দীর্ঘদিনের দাবিকেই অবশেষে বাস্তবায়িত করেছে GST কাউন্সিল। এতে কেন্দ্রের কোনও কৃতিত্ব নেই, বরং সমস্ত ক্রেডিটই রাজ্যের।

এদিন দুপুরে খিদিরপুর ২৫ পল্লীর দুর্গাপুজোর উদ্বোধন করেন তিনি। সেই মঞ্চ থেকেই ফের একবার জিএসটি নিয়ে কেন্দ্র যেভাবে কৃতিত্ব নিচ্ছে তা নিয়ে তীব্র কটাক্ষ ছুড়ে দেন। মুখ্যমন্ত্রী বলেন, ”চিঠি লিখে প্রথম আমি দাবি করেছিলাম বিমা থেকে জিএসটি তুলে নেওয়া উচিৎ। এজন্য কেন্দ্রীয় সরকারের এক পয়সাও খরচ হয়নি। সব টাকা গিয়েছে রাজ্য সরকারের কোষাগার থেকে।” মুখ্যমন্ত্রীর কটাক্ষ করে বলেন, “এই জিএসটি হ্রান্সে সেন্ট্রাল গর্ভমেন্টের কোনও ক্রেডিট নেই। আমিই প্রথম ইনসিওরেন্স থেকে জিএসটি তোলার দাবি তুলেছিলাম। রান্নার জিরেতে জিএসটি, হিরেতে নয় এটাই তো এদের ন্যায়বিচার! জীবনদায়ী ওষুধেও কর বসানো হয়েছে। আমাদের প্রতিবাদেই জিএসটির নিয়মে বদল আনতে বাধ্য হয়েছে।”

আরও পড়ুন:লক্ষ্য ছাব্বিশের ভোট, পুজো উদ্বোধনে বাংলায় অমিত শাহ

উল্লেখ্য, সোমবার থেকেই GST পরিকাঠামোর পরিবর্তন কার্যকর হয়েছে। ফলে এদিন থেকে নয়া দামে জিনিসপত্র বিক্রি হওয়া শুরু হয়েছে দেশ জুড়ে। কিন্তু তা সত্ত্বেও দেখা গিয়েছে, বহু দোকানদার এখনও পুরনো দামেই জিনিস বিক্রি করছে, এই নিয়ে নানা অভিযোগও আসছে। মমতা বন্দ্যোপাধ্যায় বলেন, ‘কেন্দ্র মনিটরিং করবে কী করে, ওদের কোনও কোনও কৃতিত্বই নেই এতে। GST কমানোর সমস্ত ক্রেডিটই বাংলার। মুখ্যমন্ত্রী আরও বলেন, ”কৃতিত্ব নিচ্ছে একজন, আত্মনির্ভরতার কথা বলছেন। এজন্য ২০ হাজার কোটি টাকা রাজস্ব ক্ষতি হবে।

দেখুন ভিডিও